Ocean Initiatives 2012 – първо почистване – Surfrider Foundation Bulgaria
Тази неделя (25.03.2012) поставихме началото на Ocean Initiatives 2012 с почистването на плаж Липите, близо до с. Синеморец.
Вече от 17 г. в първия уикенд на пролетта Surfrider Foundation Europe провежда своята най-голяма глобална акция: Ocean Initiatives. От тогава до ден днешен хиляди доброволци ни подкрепят в борбата ни със замърсяването на плажовете и морето.
Бихме желали да ангажираме българското общество с нашата кауза. И го правим не само за тези, които карат сърф, кайт, уиндсърф, бодиборд и всички други любими водни спортове, но и за всички хора, които обичат морето и искат децата им един ден да му се наслаждават по същия начин, по който и те.
Плаж Липите получи това, което заслужава, от нашите доброволци! Над 50 събрани чувала боклук, близо 90% от тях пластмаса, вече не обитават плаж Липите!
Очакваме вашата подкрепа за нашето море и прекрасно крайбрежие! Тази година Surfrider Foundation Sofia се включва с няколко на брой почиствания през месеците март и април. Следващите почиствания ще се случат на 7 април (Бургас, Камчия и Иракли) и 8 април (Варна)! За повече информация, следете нашата Фейсбук страница, както и сайта на TimeHeroes, където ще бъдат обявени всички акции, за които имаме нужда от съмишленици и доброволци.